Železničná zastávka Banská Bystrica mesto

Železničná zastávka Banská Bystrica mesto, (hovorovo aj malá stanica) je železničná zastávka v Banskej Bystrici, v mestskej časti Uhlisko. Nachádza sa na úpätí vrchu Urpín. Zastávkou prechádza jednokoľajná trať Zvolen – Vrútky (170). Zastavujú tu osobné vlaky smerujúce do Zvolena  a rýchliky do Bratislavy a Vrútok. 

Trať prechádzajúca zastávkou je elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007.

 História 
Trať medzi Zvolenom a Banskou Bystricou bola dokončená v roku 1873. Samotná zastávka vznikla v roku 1891 pod názvom Banská Bystrica Svätý Ján. V roku 1892 k nej bola pristavaná čakáreň. Pôvodne sa nachádzala na druhej strane trate, bližšie k rieke Hron, no neskôr bola presunutá na dnešné miesto.

 Kaplnka sv. Jána Nepomuckého 
Zastávka dostala svoj pôvodný názov podľa kaplnky svätého Jána Nepomuckého ktorá sa nachádzala oproti nej. Tá bola postavená v roku 1766 v neskorobarokovom slohu. Stala sa vyhľadávaným pútnickým miestom. V 50. rokoch 20. storočia došlo k posunutiu koryta Hronu. Tým pádom musela byť posunutá aj železničná trať a zastávka, a po presunutí budovy zastávky sa kaplnka značne poškodila, pretože sa zosunula 1,7 metra pod úroveň okolitého terénu a postupne začala chátrať. V roku 1989 bola vyhlásená za národnú kultúrnu pamiatku. Koncom roka 2017 bola opravená strecha, no vnútro a fasáda kaplnky je naďalej v dezolátnom stave, avšak prebieha zbierka na jej kompletnú rekonštrukciu. 

 Spojenie 

 Vlaky 
Zdroj: 
+KategóriaTrasaIntervalDopravca RýchlikBanská Bystrica - Zvolen - Nové Zámky - Bratislava 4x denne ZSSK RýchlikBratislava - Nové Zámky - Zvolen - Banská Bystrica6x denneZSSK RýchlikZvolen - Banská Bystrica - Martin - Vrútky3x denneZSSK RýchlikVrútky - Martin - Banská Bystrica - Zvolen5x denneZSSK <span style="color:white">Regionálny rýchlikBanská Bystrica - Zvolen - Nové Zámky - Bratislavakaždú nedeľu ZSSK Osobný vlakBanská Bystrica - Hronsek - Sliač kúpele - Zvolen21x denneZSSK Osobný vlakZvolen - Sliač kúpele - Hronsek - Banská Bystrica22x denneZSSK

 MHD 
Najbližša zastávka banskobystrickej MHD Národná sa nachádza asi 100 metrov od stanice. Zastavujú tu trolejbusové linky 1, 2, 4, 6 a 8 a autobusové linky 21, 22, 26, 34, 41 a 97.

 Galéria 

 Referencie 

 Pozri aj 
 Železničná stanica Banská Bystrica

 Iné projekty 

Banská Bystrica-mesto
Kategória:Doprava v Banskej Bystrici
Kategória:Stavby v Banskej Bystrici
Kategória:Uhlisko (Banská Bystrica)